LëtzCare

LëtzCare ass eng lëtzebuergesch ASBL déi 2019 gegrënnt gouf. Se huet hire Sëtz zu Wäiswampech a konzentréiert sech op humanitär a sozial Projeten, haaptsächlech an Nordmazedonien. D'Aarbecht ëmfaasst ë. a.:
 Done vu medezineschem Equipement u Gesondheetsariichtungen (Spideeler, Gesondheetsheemer, Ambulanzstrukturen),
 Mobilitéitshëllefen (Rollstill, Rollatoren, Reha-Geschier an Hëllefsmëttel fir Persoune mat Behënnerungen),
 Computer- an ICT-Material fir Schoulen an Educatiounsinstitutiounen,
 Moossname fir inklusiv Educatioun a Sensibiliséierung,
 Zesummenaarbecht a formell Donatiounskontrakter mat Gemengen an Spideeler .

 Grënnung vun der ASBL 
De Veräin ass den 1. Juni 2019 gegrënnt ginn. Ee vun de Matgrënner ass de Safet Alili, en nordmazedonesch-lëtzebuergeschen Humanitär, deen zu Tetovo an Nordmazedonie gebuer gouf an zu Prisojnica an der Regioun Mavrovo-Rostusha opgewuess ass. Hien ass méi spéit op Lëtzebuerg geplënnert, wou en nieft senger berufflecher Aktivitéit eng Rei gesellschaftlech a kommunal Engagementer iwwerholl huet. Hien ass Member vun der Kommissioun fir d'Zesummeliewen an der Gemeng Wäiswampech, wou hie sech fir d'Integratioun an d'Zesummeliewe an enger gudder Noperschaft asetzt.
 Ziler vum Veräin 
Am Artikel 2 vun de Statute vun 2019, goufen d'Haaptziler vum Veräi follgendermoosse festgehalen:L'association a pour objet, partout où cela s'aveu nécessaire de:
 S'impliquer de manière active à une aide humanitaire	
 Contribuer à l'amélioration de la qualité de vie des personnes en souffrance ou détresse	
 Œuvrer pour l'amélioration des structures sanitaires, surtout en milieu rural	
 Organiser des activités culturelles, sportives et éducatives

 Humanitär Projeten an Donen 
Zanter 2023 huet LëtzCare fënnef Haaptprojeten ëmgesat an zwar am Abrëll, Mee an November 2023 souwéi am Juli 2024 an am Mee 2025. Dobäi gouf eng breet Pallett vun Donen a Material gespent:
 Spidolsbetter, Rollstill, Rollatoren, Reha-Geschier
 Medezinescht Equipement an Apparater
 Computeren, Laptoppen, ICT-Ausrëschtung
 Schoulmaterial a pedagogesch Ressourcen
 Spezialiséiert Hëllefsmëttele fir Persoune mat Behënnerungen

Déi Done goufen a méi wéi 40 Uertschaften a Regiounen an Nordmazedonie verdeelt, dorënner Rostushe, Oteshevo, Skopje, Veles, Debar, Tetovo, Struga, Ohrid, Kriva Palanka, Vevchani, Strumica, Makedonski Brod, Prilep a Krushevo.

 Ënnerstëtzt Institutiounen 
D'Ënnerstëtzung vu LëtzCare riicht sech un eng Rei wichteg Gesondheets-, Bildungs- a Sozialstrukturen an Nordmazedonien, wéi Spideeler, Gesondheetsheemer, Rehabilitatiounszentren, Ambulanzstrukturen, Staatlech Klinicken, Grond- a Mëttelschoulen, Institutioune fir inklusiv Educatioun souwéi Veräiner a Strukture fir Persoune mat Behënnerungen.

 Éierungen 
LëtzCare gouf den 11. Mee 2025 an der offizieller Residenz vum President vun Nordmazedonie mat der Auszeechnung Recognition for Diaspora Contribution 2025 fir hiren humanitäre Bäitrag ausgezeechent. D'Auszeechnung gouf vun der Presidentin Gordana Siljanovska-Davkova iwwerreecht a vum President vum Veräin, dem Safet Alili, entgéintgehollhttps://pretsedatel.mk/en/mk2025-12-05-2025-en/https://macedonia2025.com/recognition-for-diaspora-contribution-2025-letzcare-a-s-b-l-luxembourg/.

 Aner Éierungen 
LëtzCare huet iwwer d'Jore vill Remerciementen an Éierungen aus verschiddene Beräicher kritt. Dozou gehéieren Auszeechnunge vu Gemengen, Gesondheetsariichtungen, Schoulen, an edukativen Institutiounen, déi d'Aarbecht vun der Organisatioun um Déngscht vu sozial schwaache Familljen a Mënsche mat spezifesche Besoinen héich schätzen.

 Um Spaweck 

 LëtzCare an de Medien 
 MS Makedonija – Formaliséiert Zesummenaarbecht mat LëtzCare
 MS Makedonija – Don vu medezineschem Equipement

 WebOhrid – Sensibiliséierung fir spinal Muskelatrophie
 GostivarPress – Don vu medezineschen Hëllefsmëttel
 Radio Puls Luxembourg – Präis vun der Presidentin
 Opština Mavrovo i Rostuše – Formellen Donatiounskontrakt

Kategorie:ASBLen zu Lëtzebuerg
Kategorie:Humanitär Hëllefsorganisatiounen